**OBVESTILO STARŠEM
NOVOROJENIH OTROK IZ OBČINE DESTRNIK**

Obveščamo starše novorojenih otrok, da Občina Destrnik namenja sredstva za denarno pomoč ob rojstvu otroka. Občinski svet je sprejel Pravilnik o dodelitvi enkratne denarne pomoči staršem ob rojstvu otroka v Občini Destrnik (Uradni vestnik Občine Destrnik, št. 10/2012), ki v 8. členu določa, da znaša višina pomoči za novorojenca **100,00 EUR** neto.

Do enkratne denarne pomoči ob rojstvu otroka so upravičeni starši, ki imajo skupaj z otrokom stalno bivališče v Občini Destrnik. Na spletni strani občine ([www.destrnik.si](http://www.destrnik.si)) je dodana Vloga za uveljavitev pravice do denarne pomoči staršem ob rojstvu otroka.

Vlogo izpolnite in pošljete (skupaj s prilogami) po pošti na naslov: **OBČINA DESTRNIK, Janežovski Vrh 42, 2253 DESTRNIK** ali jo oddate v sprejemni pisarni občine. **Vlogo morate oddati najkasneje v roku enega leta od otrokovega rojstva**. Po preteku tega roka se vloga zavrže kot prepozna.

Informacije na Občini Destrnik, tel. št. 02 761 92 50.

 Občinska uprava Občine Destrnik